                                                          Z A P I S N I K

22. sjednice Vijeća Mjesnog odbora „Petar Zrinski“ održane 21. ožujka 2023. godine u prostorijama Mjesnog odbora  “Petar Zrinski“, Primorska 32, s početkom u 18,00 sati

NAZOČNI ČLANOVI VIJEĆA: Lucije Kerečin , Igor Javorović, Elizabeta Kobeščak, Krešimir Turkalj, Ivana Živčić

NENAZOČNI ČLANOVI VIJEĆA: Luka Kerečin, Tena Milićevič

Predsjedava Ivana Živčić, predsjednica Vijeća
Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.
Vijeće prihvaća tekst Zapisnika 21. sjednice Vijeća, održane 14. veljače 2023. godine, bez izmjena.
Vijeće jednoglasno utvrđuje dnevni red:

DNEVNI RED:

1. Izvješće o radu Vijeća Mjesnog odbora „Petar Zrinski“ za 2022.
2. Program rada Vijeća Mjesnog odbora „Petar Zrinski za 2023.
3. Prijedlog utroška nespomenutih rashoda poslovanja za 2023, donošenje zaključka
4. Korištenje prostora Mjesnog odbora „Petar Zrinski“, donošenje zaključka
5. Pitanja, prijedlozi i obavijesti


Ad 1. Izvješće o radu Vijeća Mjesnog odbora „Petar Zrinski“ za 2022.


Članovima vijeća je materijal dostavljen uz poziv za sjednicu.

Vijeće nakon rasprave jednoglasno donosi;


	
	IZVJEŠĆE O RADU VIJEĆA MJESNOG ODBORA “PETAR ZRINSKI” ZA 2022. 

U 2022. godini Vijeće Mjesnog odbora održalo je ukupno 12 sjednica.
Osnovne djelatnosti bile su usmjerene na poboljšanje infrastrukturnih problema, donošenje
akata Vijeća i sudjelovanje u donošenju odluka Skupštine Grada, gradonačelnika i gradskih
upravnih tijela.
Vijeće je donoseći zaključke nastojalo što uspješnije pridonositi rješavanju problema
svih građana na svom području. Na sjednicama se raspravljalo o različitim problemima i
prijedlozima koje su davala vijeća mjesnih odbora, građani, udruge građana i institucije kao
što su škole, dječji vrtići i slično.
.
PREDSJEDNICA VIJEĆA
Predsjednica je redovito sazivala sjednice Vijeća, predlagala dnevni red i predsjedavala na
svim sjednicama. Usko je surađivala s predsjednikom Gradske četvrti Donji grad u
sastavljanju dnevnog reda, te prisustvovala sastancima koordinacije za rad Vijeća mjesnih
odbora.

POTPREDSJEDNIK VIJEĆA
Pomagao je predsjednici Vijeća, te obavljao i sve poslove koji su mu se povjerili. 

ČLANOVI VIJEĆA
Članovi Vijeća svoj rad su realizirali prvenstveno putem sjednica Vijeća na koje su se
redovito odazivali, u prosjeku 7 članova od ukupno 7.
Članovi Vijeća su na sjednicama raspravljali i izjašnjavali se o svim pitanjima koja su bila na
dnevnom redu, davali su razne inicijative, prijedloge i postavljali pitanja radi poboljšanja
života građana na svom području.

ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području.



.


Ad 2. Program rada Vijeća Mjesnog odbora „Petar Zrinski za 2023.

Članovima vijeća je materijal dostavljen uz poziv za sjednicu.

Vijeće nakon rasprave jednoglasno donosi sljedeće;




	PROGRAM RADA VIJEĆA MJESNOG ODBORA „PETAR ZRINSKI“ ZA 2023.


          Na temelju Poslovnika i Pravila Vijeća Mjesnog odbora „Petar Zrinski“, te sukladno
Statutu Grada Zagreba, svoj program za 2023. godinu Vijeće temelji na najaktualnijim
komunalnim potrebama za poboljšanje standarda građana sa područja Mjesnog odbora „Petar
Zrinski“.

Vijeće Programom rada obvezno:
1. Donosi financijski plan
2. Donosi plan malih komunalnih akcija Mjesnog odbora, koji je sastavni dio plana
   komunalnih aktivnosti gradske četvrti
3. Donosi Izvješće o radu Vijeće Mjesnog odbora „Petar Zrinski“
4. Prati realizaciju Plana komunalnih aktivnosti i Programa održavanja komunalne
    infrastrukture
5. Raspravlja i donosi zaključke na osnovi zahtjeva građana
6. Raspravlja i donositi mišljenja o prijedlozima akata o kojima gradonačelnik, Gradska
    skupština, gradski uredi i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora

        Vijeće može donijeti plan potreba za aktivnostima, programima i projektima unapređenja
kvalitete života građana koji su od interesa za pojedini dio mjesnog odbora ili za cijeli mjesni
odbor i utvrđuje prioritete u njegovoj realizaciji;

        Program rada Vijeća Mjesnog odbora „Petar Zrinski“ temelji se i na kontinuitetu svih prethodnih
aktivnosti mjesnoga odbora i zahtjevima građana.
Prema navedenom Vijeće će Programom rada:
1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao
    nužnu pretpostavku za utjecaj građana i njihovih predstavničkih tijela na razvoj mjesnog
   odbora (posebice uređenja naselja, održavanje komunalnog reda i zaštite okoliša,
   djelovanja javnih službi itd.), rješavanju prometa na mjesnom odboru, kao i prometa u
   mirovanju;
5. nastojati kvalitetnije i temeljitije informirati građane o svim aktivnostima na području
    mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju
    drugih javnih objekata (vrtići, škole, javne garaže, sportske dvorane), a koje nije moguće
    financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa
Vijećem Gradske četvrti Donji grad, te osigurati prostore i druge uvjete za njihovu
realizaciju.

Realizacija navedenog Programa rada ovisiti će o:
- sudjelovanju članova vijeća u radu;
- izvršenju proračuna Grada Zagreba;
- suradnji s nadležnim tijelima Gradske uprave Zagreba;
- suradnji s Vijećem Gradske četvrti Donji grad;
- suradnji građana Gradske četvrti Donji grad.






Ad 3. Prijedlog utroška nespomenutih rashoda poslovanja za 2023, donošenje zaključka

Članovima vijeća je materijal dostavljen uz poziv za sjednicu.

Vijeće nakon rasprave jednoglasno donosi;


ZAKLJUČAK

o prijedlogu utroška sredstava s pozicije Ostali nespomenuti rashodi poslovanja

I. Vijeće Mjesnog odbora “Petar Zrinski” iz Razdjela Proračuna Grada Zagreba 00502 na poziciji 271-3299 za 2023. godinu ima 950 €.

II. Vijeće Mjesnog odbora predlaže utrošak sredstava iz točke I. ovog zaključka na sljedeći način:

1. Uredska oprema i ostali materijalni rashodi 900 €
2. Promidžba i informiranje 50 €


III. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.





Ad 4. Korištenje prostora Mjesnog odbora „Petar Zrinski“, donošenje zaključka




Članovi Vijeća usmeno su obaviješteni o pristiglim zahtjevima.
Vijeće nakon rasprave donosi slijedeće;


Z A K L J U Č A K
o povremenom korištenju prostorija Mjesnog odbora „Petar Zrinski”



1. Plesnoj grupi „Jasna i Željko“ odobrava se povremeno korištenje dvorane u objektu mjesne samouprave, Primorska 32, u terminu utorkom od 15.30 – 16.45 sati. 

2. Prostor iz točke 1. ovog zaključka koristit će Plesna grupa „Jasna i Željko“ bez naknade.

3. Plesna grupa „Jasna i Željko“ obvezuje se prilikom korištenja prostorija postupati s pažnjom dobrog gospodara.

4. O povremenom korištenju prostorija iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.


Z A K L J U Č A K
o povremenom korištenju prostorija Mjesnog odbora „Petar Zrinski”



1. SOKAZ – Udruzi stolnotenisača rekreativaca Zagreb odobrava se povremeno korištenje dvorane u objektu mjesne samouprave, Primorska 32, u terminu ponedjeljkom i srijedom od 19.00 – 22.00 sata. 

2. Prostor iz točke 1. ovog zaključka koristit će SOKAZ - Udruga stolnotenisača rekreativaca Zagreb bez naknade.

3. SOKAZ – Udruga stolnotenisača rekreativaca Zagreb obvezuje se prilikom korištenja prostorija postupati s pažnjom dobrog gospodara.

4. O povremenom korištenju prostorija iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.


Z A K L J U Č A K
o povremenom korištenju prostorija Mjesnog odbora „Petar Zrinski”



1. Stranci HOĆEMO PRAVEDNO odobrava se povremeno korištenje dvorane u objektu mjesne samouprave, Primorska 32, u terminu ponedjeljkom od 17.00 – 19.00 sati. 

2. Prostor iz točke 1. ovog zaključka koristit će Stranka HOĆEMO PRAVEDNO bez naknade.

3. Stranka HOĆEMO PRAVEDNO obvezuje se prilikom korištenja prostorija postupati s pažnjom dobrog gospodara.

4. O povremenom korištenju prostorija iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.




Ad 5. Pitanja, prijedlozi i obavijesti

   Član Vijeća gosp. Turkalj se osvrnuo na stanje nečistoće ulica na području Mjesnog odbora „Petar Zrinski“ te je zamolio predsjednicu da se informira o proceduri upućivanja prijedloga nabave malih kamiona za pranje ulica sa četkom za čišćenje.



Sjednica je završila u 18:50 h
Zapisnik sastavila: Ivana Živčić

KLASA: 024-08/23-003/614
URBROJ: 251-13-11-1/006-23-01
Zagreb, 21.ožujka 2023.





                                                                          PREDSJEDNICA MJESNOG ODBORA
                                                                                            „PETAR ZRINSKI“

[bookmark: _GoBack]                                                                                                   Ivana Živčić, v.r.
